Diari Oficial de la Generalitat Valenciana


Sumari del DOGV 9841, del 03-05-2024 (2024/3426)

RESOLUCIÓ de 27 de març de 2024, de la Conselleria d'Hisenda, Economia i Administració Pública, per la qual s'autoritza la incorporació de crèdits de l'exercici 2023 al 2024, derivats del Pla especial de suport a la inversió productiva en municipis de la Comunitat Valenciana, per import total de 71.606.695,18 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9841

Data del DOGV
:   03-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3426


Data del document
:   27-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 27 de març de 2024, de la Conselleria d'Hisenda, Economia i Administració Pública, per la qual s'autoritza la incorporació de crèdits de l'exercici 2023 al 2024, derivats del Pla especial de suport a la inversió productiva en municipis de la Comunitat Valenciana, per import total de 90.825.340,18 euros. [2024/3426]  
El Decret llei 1/2009, de 20 de febrer, del Consell, va aprovar les bases d'execució del Pla especial de suport a la inversió productiva en municipis de la Comunitat Valenciana, i en l'article 19, apartat 4, establia que els romanents de crèdit derivats d'este s'incorporarien al pressupost de la Generalitat durant la vigència del pla, amb independència del nivell d'execució comptable al qual arribaran.  
El Decret llei 3/2016, de 27 de maig, del Consell, va regular el procediment de liquidació del Pla de suport a la inversió productiva en municipis de la Comunitat Valenciana i fixava el 30 de juny de 2019 com a data de finalització de tots els projectes del pla, si bé, després de l'última modificació d'este, per l'article 74 de la Llei 7/2023, de 26 de desembre, de mesures fiscals, de gestió administrativa i financera i d'organització de la Generalitat, en les inversions el finançament de les quals haja sigut autoritzat en el marc del Pla especial de suport a la inversió productiva en municipis de la Comunitat Valenciana, haurà de quedar degudament acreditada i presentada en la conselleria competent per raó de la matèria la corresponent acta de recepció d'esta, abans del 31 de desembre de 2024.  
En conseqüència, vista la liquidació de l'exercici 2023 elaborada per la Intervenció General de la Generalitat, així com la informació facilitada per les diferents seccions pressupostàries, i en virtut del que es disposa en els articles 21 i 24.d) de la Llei 8/2023, de pressupostos de la Generalitat per a l'exercici 2024, i en article 19.4) del Decret llei 1/2009 del Consell, i atesa la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, 20 de febrer), de delegació de determinades competències en òrgans d'esta conselleria, s'adopta la següent resolució:  
  
  
Primer i únic  
Autoritzar la incorporació en l'estat de despeses del pressupost de 2024 dels crèdits dotats per al Pla especial de suport a la inversió productiva en municipis de la Comunitat Valenciana que no han arribat a la fase d'obligació al tancament de l'exercici 2023, per un import total de 58.734.745,18 euros, amb el detall reflectit en l'annex adjunt, que es finançaran a càrrec del romanent de tresoreria afectat, aplicació d'ingressos 870.00, «Romanent de tresoreria per a la incorporació de romanents».  
  
València, 27 de març de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.